**Časovni odvisnik - razlaga**

Danes boš spoznal časovni odvisnik.

Časovni odvisnik je v stavek spremenjeno prislovno določilo časa. V povedi *Vrnil se bom zvečer.* je prislovno določilo časa *zvečer*. To prislovno določilo časa spremenimo v stavek tako, da dodamo vezniško besedo, ki uvaja časovni odvisnik (ko), nato pa p. d. č. spremenimo tako, da dobimo osebno glagolsko obliko: bo večer. Tako smo dobili časovni odvisnik Ko bo večer.

Od glavnega stavka ga ločimo z vejico.

Časovni odvisnik uvajajo vezniške besede: ko, brž ko, potem ko, medtem ko, preden, kadar, kadarkoli, dokler, tako dolgo da, takoj ko.

Veznik **kadar** uporabljamo, kadar govorimo o dejanju, ki se ponavlja. (Kadar delam domačo nalogo, želim imeti mir.)

Veznik **ko** uporabljamo, kadar govorimo o nečem, kar se zgodi samo enkrat. (Ko sem delal domačo nalogo, me je zmotil brat.)